b"\n_START_ARTICLE_\nJosep Maria Freixanet i Mayans\n_START_SECTION_\nBiografia\n_START_PARAGRAPH_\nEs diplom\xc3\xa0 en magisteri per la Universitat de Barcelona. Ha treballat com a mestre al CEIP La Monjoia de Sant Bartomeu del Grau i al CEIP Joan XXIII dels Hostalets de Baleny\xc3\xa0. Ha participat en escoles d'estiu, als programes europeus Com\xc3\xa8nius i S\xc3\xb2crates, i en xerrades i taules rodones sobre immigraci\xc3\xb3, educaci\xc3\xb3 intercultural i funci\xc3\xb3 directiva docent._NEWLINE_\xc3\x89s membre de la Uni\xc3\xb3 Sindical de Treballadors de l'Ensenyament de Catalunya (USTEC), del Grup de Defensa del Ter (GDT), d'\xc3\x92mnium Cultural i del Grup de Mestres d'Osona. El 1987 es va afiliar a ERC, partit pel qual fou escollit regidor de l'Ajuntament d'Olost (1995-2003) i alcalde des del 2003. Tamb\xc3\xa9 ha estat membre del Consell Comarcal d'Osona (1999-2003) i president del Consorci del Llu\xc3\xa7an\xc3\xa8s. Fou elegit diputat a les eleccions al Parlament de Catalunya de 2003 i a les del 2006."